**PRAKTIKOS VIETOS VADOVŲ APKLAUSA**

**APIE PR17 GR. STUDENTŲ PRAKTINIUS GEBĖJIMUS**

**Vykdymo laikas**

Baigiantis 2019-2020 m. m. pavasario semestro baigiamajai praktikai.

**Tikslas**

Išanalizuoti PR17 grupės studentų praktikos vietų vadovų vertinimus.

**Trumpas klausimyno pristatymas**

Praktikos vietų vadovai vertino studentus pagal 10 pateiktų kriterijų skalėje nuo 1 iki 10. Analizuojant rezultatus skaičiuoti įvertinimų vidurkiai.

**Apklausos rezultatų pristatymas**

Bendras vertinimo vidurkis pagal visus 10 kriterijų yra 9,6 iš 10 galimų balų, atspindintis bendrą Ryšių su visuomene studentų praktinių gebėjimų vertinimą (N=15).

|  |  |  |
| --- | --- | --- |
| **Eil. Nr.** | **Kriterijus** | **Vertinimo balas** |
| 1. | Atliktų užduočių, darbų kokybė | 9.4 |
| 2. | Problemų sprendimas | 9.3 |
| 3. | Kritinis mąstymas | 9.4 |
| 4. | Kūrybiškumas | 9.5 |
| 5. | Atsakomybė | 9.7 |
| 6. | Motyvacija | 9.8 |
| 7. | Savarankiškumas | 9.5 |
| 8. | Bendradarbiavimas | 9.7 |
| 9. | Derybiniai įgūdžiai | 9.2 |
| 10. | Kita | 10 |
| **Praktikos rezultatų pasiekimas** | | **9.6** |

Geriausiaibuvo vertintos tokios sritys: motyvacija, atsakomybė, bendradarbiavimas, savarankiškumas.

**Praktikanto stipriosios pusės**

„Motyvuota, komunikabili, nebijanti iššūkių“, „Puiki orientacija ir puikiai valdo stresą – išklauso užduotį ir deramai pasirengia. Aukšta motyvacija ir atsakomybė“, „Idėjų generacija ir kūrybiškumas, gebėjimas bendradarbiauti, greitas ir tikslus užduočių atlikimas“, „Kruopštumas, imlumas naujai informacijai, įsiklausymas į suteikiamas užduotis, gebėjimas atlikti kokybiškai ir iki galo visas užduotis“, „Praktikantė gana motyvuota, pasitikinti savo jėgomis“.

**Praktikanto silpnosios pusės**

„Žinios ir įgūdžiai labai bendri, teoriniai, dažnai sunkiai pritaikomi į praktinę veiklą orientuotoje ambasados veikloje“, „Kartais praktikantei trūko savarankiškumo bei atidumo atliekant užduotis, tačiau tai suprantama, nes praktikantei pirmą kartą teko susidurti su tematiniu lauku, kuriame dirba mūsų organizacija“, „Trūksta komunikacinių įgūdžių“, „Verslo specifikos žinių trūkumas komunikuojant su verslo klientais“.

**Teorinio parengimo trūkumai, išryškėję praktikos metu**

„Informacijos stoka apie pranešimų spaudai rašymą, pranešimo struktūrą“, „Kiek pasenusi žinoma teorinė informacija, verslo etiketo teorinių žinių trūkumas bei žinių trūkumas komercinių pasiūlymų ir oficialių dokumentų rengimo atžvilgiu“, „Žinių trūkumas valdant / naudojant tam tikras socialinių tinkle funkcijas ir jų pritaikymą“.

**Kiti pastebėjimai**

„Pasiūlė įgyvendinti naują socialinių tinkle projektą, reklamuojant batų priežiūros priemones. Buvo punktuali bei motyvuota“, „Labai patiko Elenos darbo etika ir nusiteikimas. Tikrai smagu pamatyti, kad ji tokia iniciatyvi ir norinti daug išmokti. Ačiū už progą dalyvauti praktikos programoje“, „Visas silpnesnes praktikantės puses ir žinių trūkumą pastiprina jos kruopštumas ir nuoširdumas atliekant užduotis“.

*PASTABA: praktikos vietos vadovų atsakymai pateikiami nekoreguoti ir netaisyti.*

**Kas toliau?**

Studentai, atlikę praktiką organizacijoje, gauna praktikos vietos vadovo vertinimo lapus ir juos kartu su praktikos ataskaita pateikia VK Verslo vadybos fakulteto praktikos vadovui, dėstytojui. Taip užtikrinamas grįžtamasis ryšys tarp praktikos vietos, studento ir VK Verslo vadybos fakulteto.

Integruojant praktikos vietos vadovo vertinimą, praktikos ataskaitos vertinimą bei praktikos gynimo vertinimą sukaupiamas baigiamasis Baigiamosios praktikos rezultatų įvertinimas. Praktikos vietos vadovo pateiktas studento praktinių gebėjimų įvertinimas sudaro 30 % bendro Baigiamosios praktikos modulio (20 kreditų) vertinimo.